open-index/open-wikipedia-markdown huggingface dataset:
Michael Thomas

**Michael Thomas** on yhdysvaltalainen kirjailija.

Thomasin romaani *Man Gone Down* on saanut kansainvälisen IMPAC Dublin -palkinnon, joka on yksittäiselle teokselle myönnetyistä kirjallisuuspalkinnoista rahallisesti arvokkain.

## Elämänvaiheet
Thomas on syntynyt ja viettänyt lapsuutensa Bostonissa. Hän suoritti bachelor-tutkinnon New Yorkissa Hunter Collegessa, jossa hän nykyisin opettaa, ja master-tutkinnon Warren Wilson Collegessa. Hän asuu New Yorkissa, ja sanoo ettei ole koskaan tehnyt oikeaa työtä. Hunter Collegen opettajantyön lisäksi Thomas on työskennellyt sekalaisissa hanttihommissa. Thomas on naimisissa, ja hänellä on kolme lasta.

## Kirjailijanura
Ennen kansainvälistä menestystä Thomas on kirjoittanut runoja, tehnyt laulunsanoituksia ja esiintynyt laulajana. Jatko-opintoja suorittaessaan hän opiskeli kirjoittamista, ja hänen väitöskirjansa on novellikokoelma. Yhdestä hänen novellistaan kehittyi esikoisromaani. 
Thomas opettaa edelleen, ja hänellä on parhaillaan  tekeillä uusi kirja, mutta kyseessä ei ole kaunokirjallinen teos.

### ''Man Gone Down''
Kirja sai kiitosta lautakunnan arvioijilta sisältämästään "voimasta ja lämmöstä" ja siitä, että se "sopii yhteen nykyisen elämäntapamme kanssa". Thomas sanoo "tunteneensa hiukan epätoivoa" kirjoitustyön aikana. Saapuessaan palkintojenjakotilaisuuteen Dubliniin Thomas totesi olevansa "mykistynyt". Hän ilmaisi epäuskonsa siitä, että on päässyt edes ehdokkaaksi. 

Romaani kertoo afroamerikkalaisesta miehestä, joka menettää (valkoihoisen) vaimonsa ja lapsensa, ja hänen on hankittava tietty rahasumma neljässä päivässä saadakseen heidät takaisin. Teos kuvaa yritystä toteuttaa amerikkalainen unelma. Thomasin mukaan teos sisältää hirtehishuumoria.

## Lähteet
McBurneyn piste

**McBurneyn pisteeksi** kutsutaan kohtaa ihmisen vatsan oikealla puolella. Sen sijainti ihmisellä vastaa yleensä umpisuolen sijaintia. Voimakas aristus kohtaa painettaessa on usein umpilisäkkeen tulehduksen oire. Oireiden ilmaannuttua tulee hakeutua lääkärin tutkittavaksi. Nimensä piste on saanut amerikkalaisen lääkärin Charles McBurneyn (1845–1913) mukaan.

Kolmanneksella potilaista taudinkuva on epätyypillinen ja umpilisäkkeen poikkeava sijainti voi aiheuttaa kivun muuallekin kuin oikealle alavatsaan.

## Lähteet
Yrjö Koivukari

**Yrjö Valdemar Koivukari** (sukunimi vuoteen 1931 **[[Mononen]]**) (27. huhtikuuta 1901 Oulujoki – 16. joulukuuta 1979 Karkkila) oli suomalainen toimittaja, opettaja ja kirjailija.

Koivukarin vanhemmat olivat maanviljelijä Heikki Mononen ja Kreeta Mononen. Hän pääsi ylioppilaaksi Oulun maanviljelys- ja teollisuuslyseosta 1923 ja opiskeli sen jälkeen muutamia vuosia Helsingin yliopiston maatalous-metsätieteellisessä tiedekunnassa. Koivukari oli mukana perustamassa useita kulttuurilehtiä ja oli päätoimittajana Pohjantuuli-lehdessä 1933–1934, Ahjo-lehdessä 1936–1939 ja Lapin Loimu -lehdessä 1954–1957. Sodan jälkeen Koivukari työskenteli kansakoulunopettajana useilla eri paikkakunnilla vuosina 1948–1960.

Koivukari käytti 1931 ilmestyneessä esikoisromaanissaan *Kukaan ei tiedä mitään* luultavasti ensimmäistä kertaa Suomessa tajunnanvirtatekniikkaa. Hän julkaisi 1930-luvulla lisäksi novelli- ja runokokoelman ja sodan jälkeen 1950-luvulla romaanin ja runokokoelman. Viimeiset kymmenen vuotta elämästään Koivukari vietti Karkkilassa. Hän julkaisi tällä kaudella kolme runokokoelmaa, esseekokoelman ja kaksi romaania. Koivukari toimi Karkkilassa aktiivisesti *Länsi-Uudenmaan Kirjoittajien yhdistyksessä* ja keräsi siellä innostavalla esiintymisellään ympärilleen joukon aloittelevia kirjoittajia. Koivukari oli myös omakustannetoiminnan puolestapuhuja ja karkkilaiskirjoittajat julkaisivatkin oman albuminsa *Karkkila-albumi I*.

## Teokset
**Kukaan ei tiedä mitään*, romaani.   Kirja 1931
**Alastomat kasvot*, novelleja.  WSOY 1932
**Taivas meren takana*, runoja.  WSOY 1934
**Multa polttaa*, romaani.  Ponsi 1953
**Timanttikammio*, runoja.  Gummerus 1953 (käännetty ranskaksi nimellä *Tanière diamantine poèmes*, Syndicate Press, 1975)
**Ihmisen aika*, runoja.  Pohjoinen 1971
**Viimeiset tulevat: säteilyanalyysin koe Jeesus – Marx – Lenin*.  Pohjanponsi 1972
**Kohti aurinkoa*, runoja.   Mysteeni 1973
**Häkämyrkytys*, romaani.   Mysteeni 1974
**Ihmisen aika*, runoja.   Mysteeni 1974
**Kylmän kehän vangit*, romaani. Syndicate Press 1974
**Tyttö kadulta: 3-näytöksinen tragikomedia*.  Syndicate Press 1975
**Kootut runot*.  Omakustanne 1979

## Lähteet
* Suomen kirjailijat tietokanta 
* Kirjasampo.fi: Yrjö Koivukari
* Juhani Silván: Yrjö Koivukarin vierailu Karkkilassa. Karkkilan kotiseutuyhdistyksen jäsenlehti N:o 8 Joulukuu 2002
V. V. Järner

**Väinö Vilhelm Järner** (sukunimi vuoteen 1939 **Viherkoski**) (16. syyskuuta 1910 Porvoo &ndash; 12. lokakuuta 1997 Porvoo) oli suomenruotsalainen opettaja ja kirjailija.

Järnerin vanhemmat olivat etumies Vilhelm Viherkoski ja torikauppias Edla Amalia Backman. Hän kävi neljä vuotta Porvoon lyseota ja työskenteli sen jälkeen liikealalla toimien muun muassa 1934–1935 Helsingissä Suomen Hattutehtaan osastopäällikkönä. Vuonna 1939 Järner valmistui kansakoulunopettajaksi Uudenkaarlepyyn seminaarista. Hän oli tämän jälkeen opettajana 1939–1947 Sipoon Boxbyssä ja 1947–1970 Porvoossa.

Järner aloitti kirjailijan uransa vuonna 1942 ilmestyneellä runokokoelmalla *Blått och frontgrått*. Hän kirjoitti kaksi Porvooseen sijoittuvaa romaania *Torget* (1956) ja *Fackeltåget* (1978). Järner kirjoitti myös näytelmiä, radiokuunnelmia ja tv-näytelmiä.

## Teoksia
* *Blått och frontgrått*. Söderström 1942
* *Lergök*.  Söderström 1946
* *Fågelklo i mullen*.  Söderström 1947
* *Tête masquée*.   Söderström 1951
* *Torget*.  Söderström 1956
* *Tre skådespel : Goubitsky och jag, Leve generalkonsuln, Exekutionen*.  Söderström 1962
* *Ta fast malen! Fru Blubes hus Skyddsrummet Tre pjäser*.  Söderström 1973
* *Fackeltåget*.  Söderström 1978

## Lähteet
*  Itä-Uudenmaan kirjailijat: V.V. Järner
Anthony Gatto

**Anthony Gatto** (s. 1973) on yhdysvaltalainen jonglööri. Hänellä on hallussaan useita jongleerauksen maailmanennätyksiä, ja häntä pidetään yhtenä maailman parhaimmista jonglööreistä. Hän on esiintynyt vuodesta 2010 alkaen Cirque du Soleilin *La Nouba* -esityksessä, joka esiintyy Walt Disney World Resortissa, Floridassa.

## Maailmanennätykset

Renkaat
* 8 renkaalla 1 min 17 sekuntia (v. 1989)
* 9 renkaalla 235 koppia (v. 2005)
* 10 renkaalla 47 koppia (v. 2005)
* 11 renkaalla 17 koppia (v. 2006)
* 12 renkaalla 12 koppia (v. 1993)

Keilat
* 6 keilaa 7 min 38 sekuntia (v. 2005)
* 7 keilaa 4 min 23 sekuntia (v. 2005)
* 8 keilaa 16 koppia (v. 2006)

Pallot
* 7 palloa 11 min 40 sekuntia (v. 2011)
* 8 palloa 1 min 13 sekuntia (v. 2006)
* 9 palloa 54 sekuntia (v. 2006)

## Lähteet

## Aiheesta muualla
Anthony gatto.com
Tunteminen

**Tunteminen** voi viitata joko:

* tuntoaistiin, esimerkiksi ”tunnen kipua”
* tunteeseen, esimerkiksi ”tunnen rakkautta”
* tietämiseen, esimerkiksi ”tunnen tien”
Bromo-Dragonfly

**Bromo-DragonFLY** (myös **3C-Bromo-Dragonfly** ja **DOB-Dragonfly**) on synteettinen psykedeeli. Aineen syntetisoi Matthew A. Parker vuonna 1998 David E. Nicholsin laboratoriossa. Rakenteellisesti Bromo-Dragonfly muistuttaa hyvin paljon DOB:a, joka on 2C-B-nimisen fenetyyliamiinin voimakkaampi amfetamiinijohdannainen.

## Farmakologia
Bromo-DragonFLY on epäselektiivinen  5-HT<sub>2</sub>-serotoniinireseptorin agonisti. Affiniteetti on seuraavanlainen: 5-HT2C (0.02&nbsp;±&nbsp;0.01&nbsp;Ki&nbsp;(nM)) > 5-HT2A (0.04&nbsp;±&nbsp;0.01&nbsp;Ki&nbsp;(nM)) > 5-HT2B (0.19&nbsp;±&nbsp;0.10&nbsp;Ki&nbsp;(nM)). Yhdisteen R-enantiomeerit ovat hallusinogeenisilta vaikutuksiltaan hieman voimakkaampia.

## Päihdekäyttö
Päihdekäytössä raseemisen enantiomeerin normaali annos oraalisesti on 200–800&nbsp;µg. Vaikutusaika on vähintään 24 tuntia riippuen otetun annoksen koosta ja voi kestää jopa kolme vuorokautta, mikä on todella pitkä aika verrattuna muihin samantyyppisiin hallusinogeeneihin.

Bromo-Dragonfly aiheuttaa aistiharhoja, kuten kuvien ja pintojen näkemistä erilaisena, jonkin asteista egokuolemaa ja valoilmiöitä. Vaikutukset muistuttavat LSD:tä, minkä korvikkeena Bromo-Dragonflyta yleensä myydään LSD:n huonon saatavuuden vuoksi. Kuten monet serotoniiniagonisteina vaikuttavat huumausaineet, Bromo-Dragonfly saa pupillit laajentumaan huomattavan suuriksi. Aine reagoi myös vahvasti muiden huumausaineiden kanssa vaikutuksien täydentäessä toisiaan. Yhdessä käytettynä esimerksiksi kannabiksen kanssa vaikutukset muistuttavat LSD:tä. Yleisiä sivuvaikutuksia ovat ruokahaluttomuus, lyhytaikaiset muistihäiriöt, sekavuus, sydämen tykytykset, lihasjäykkyys, hikoilu ja paleleminen.

Bromo-dragonfly on 300 kertaa meskaliinia vahvempi hallusinogeeni, ja 1/5 LSD:n vahvuudesta. Bromo-DragonFLY:n käytöstä on aiheutunut ainakin viisi kuolemantapausta Norjassa, Ruotsissa, Tanskassa, Suomessa ja Yhdysvalloissa. Lisäksi aineesta aiheutuneet ei-fataalit yliannostukset vaikuttaisivat olevan yleisiä, johtuen pienestä aktiivisesta annoksesta ja pitkästä vaikutusten alkamisajasta.

## Laki
Bromo-Dragonfly on laillinen useimmissa maissa, poikkeuksena Tanska, Ruotsi ja Suomi, joissa se luokitellaan huumausaineeksi sekä Yhdysvallat jossa se saatetaan luokitella huumausaineen johdannaiseksi. Bromo-DragonFLY on Suomessa kriminalisoitu, ja se luokitellaan huumausaineeksi.

## Katso myös
* 2C-B
* 2C-B-FLY
* 2CBFly-NBOMe
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* isomerdesign.com
Totaalinen kakkahätä

**Totaalinen kakkahätä** on turkulaisen punk-yhtyeen Kakka-hätä 77:n albumi vuodelta 2007. Albumin on julkaissut Combat Rock Industry, ja se sisältää kaksi Kakka-hädän aikaisemmin julkaisemaa EP:tä *[[Kakkahätä tappaa]]* ja *[[WTC räjähtää]]*.

Albumi nousi Suomen virallisen listan sijalle 15.
__notoc__
## Kappaleet
### Kakkahätä tappaa
#Hamaan haimatulehdukseen asti
#WC:stä terveyskeskukseen
#Elämä on huora
#Kapitalismi haisee
#Kakkahätä tappaa
#Näillä mennään
#Narkata ja kuolla

### WTC räjähtää
#Kakka-hätä-77 Go-Go
#Tää on sun helvetti
#Sirpa ja Make
#Tosi tylsä päivä
#Tv väkivaltaa
#Systeemi ei toimi
#Hyvää matkaa keskitysleirille

## Kokoonpano
* Teemu Bergman – laulu, kitara
* Janne – kitara
* Juuso – bassokitara
* Mirko – rummut

+

* Jyrki Nissinen – kansikuva

## Arvostelut
* Desibeli.net: 
* Rumba: *neutraali*

## Aiheesta muualla
* Totaalinen kakkahätä discogs.com -sivustolla

## Lähteet
Hirttäminen, repiminen ja paloittelu

**Hirtetyksi, revityksi ja paloiteltavaksi** () tuomitseminen oli lähinnä Englannissa käytetty rangaistus maanpetoksesta ja majesteettirikoksesta. Sitä on myöhemmin usein pidetty julman kuolemanrangaistuksen perikuvana. Se langetettiin rikoksesta, joka katsottiin vakavammaksi kuin murha tai muu tavallinen kuolemalla rangaistava teko. Rangaistus langetettiin Englannissa ainoastaan miehille. Maanpetoksesta tuomitut naiset poltettiin roviolla.

Rangaistuksessa tuomittu raahattiin hirttopaikalle ja ripustettiin hirteen, mutta otettiin pois hirrestä ennen kuolemaa. Tämän jälkeen hänen sukuelimensä leikattiin, vatsa avattiin ja sisäelimet poistettiin yksi kerrallaan ja poltettiin tuomitun silmien edessä. Lopuksi kaula katkaistiin ja ruumis jaettiin neljään osaan, joiden kohtalosta päätti monarkki.

Rangaistus syntyi 1200-luvulla ja sitä käytettiin viimeisen kerran vuonna 1782 skotlantilaista vakoojaa David Tyrietä vastaan. Tämänkin jälkeen tuomioita langetettiin, mutta toimenpidettä ei toteutettu koko raakuudessaan. Rangaistus poistui laista vuonna 1870. Tunnettuihin tällä tavalla teloitettuihin kuuluvat muiden muassa keskiajan skotlantilainen kapinallinen William Wallace ja 1600-luvun ruutisalaliitossa mukana ollut Guy Fawkes. Fawkes tosin onnistui välttämään pahimmat vaiheet hyppäämällä tikapuilta hirttämisvaiheessa, jolloin hänen niskansa murtui.

## Lähteet
Olviretki Schleusingenissä

**Olviretki Schleusingenissä** on Aleksis Kiven näytelmä, jonka hän kirjoitti Siuntion-aikanaan kesällä ja syksyllä 1866. Alun perin näytelmän nimi oli *Baijerin olutretki* eli "näytelmällinen osotelma neljässä osassa". Näytelmä on komedia, jota nykyisin pidetään olennaisena Kiven tuotannon osana, mutta Kiven aikana siihen suhtauduttiin torjuvasti, ja se ilmestyi vasta 1916 Kiven kootuissa teoksissa, yli 40 vuotta hänen kuolemansa jälkeen. On arveltu myös, että sitä ei julkaistu siksi, että se olisi ollut liian suora viittaus Kiven omiin elämäntapoihin.

Ensiesitys oli Helsingissä Vapaan näyttämön lavalla 1920.

Näytelmän synnyn taustalla on uutinen *[[Helsingfors Tidningar]]issa* 16. heinäkuuta 1866. "Sotanäyttämöltä"-nimisessä artikkelissa referoidaan saksalaislehden uutista Preussin ja Itävallan sodasta. Se kertoo 8&nbsp;000 miehen suuruisesta baijerilaisjoukosta, joka harrastaa hurjaa juopottelua. Tarinan pääosassa on juopottelu, mutta sitä kutoo yhteen Timoteuksen yritys luoda suhteita palvelustyttö Marianaan, mikä lopulta onnistuukin.

Veikko Kerttula ohjasi näytelmästä vuonna 1967 televisioelokuvan *[[Olviretki Schleusingenissa (televisioelokuva)|Olviretki Schleusingenissa]]*.

## Lähteet

## Kirjallisuutta
*

## Aiheesta muualla
* Olviretki Schleusingenissä − kriittinen editio, Finlit.fi
*Hanna Suutela: kivenä kengässä - Olviretki kansallisen projektin kriitikkona
* 
*  Aleksis Kivi -korpus (SKS) Toim. Sakari Katajamäki, Ossi Kokko ja Elina Kela. FIN-Clarin: Finnish Language Resource Infrastructure / CSC – Tieteen tekniikan keskus: Kielipankki 2013. (Suomalaisen Kirjallisuuden Seurassa laadittu korpus Aleksis Kiven kirjeistä, teoskäsikirjoituksista ja kirjailijan elinaikana julkaistuista painoksista.)
* Näytelmän kuunnelmaversio Yle Areenassa
Ari Kankaanpää

**Ari Kankaanpää** on tamperelainen kitaristi. Hän on soittanut lukuisissa yhtyeissä, kuten esimerkiksi Niskavuoren Aarnet -ryhmässä. Monta vuotta hän soitti Juice Leskisen kanssa akustisia keikkoja nimellä "Juice Leskinen Duo". Hän on esiintynyt myös Pate Mustajärven kanssa ja soittanut tämän levyillä. Kankaanpää myös säveltää ja toimii tuottajana.

Kankaanpää oli Juicen muistomerkin puuhamiehenä.

## Lähteet
M/S Regal Star

**M/S ''Regal Star*** on [[viro]]laisen [[Tallink]] -varustamon omistama [[Ro-ro-alus|ro-ro-matkustajarahtialus]]. Se on rakennettu vuonna 2000 [[Napoli]]ssa, [[Italia]]ssa. [[Vetoisuus|Kuollutta painoa]] aluksella on 7&nbsp;045 tonnia. *Regal Star* on rekisteröity Viron lipun alle, ja sen kotisatama on [[Tallinna]]. Alus on liikennöinyt vuodesta 2022 alkaen reitillä [[Vuosaaren satama|Vuosaari]]–[[Muugan satama|Muuga]]. Aikaisemmin sen reitti oli  [[Paldiski]]–[[Kapellskärin satama|Kapellskär]]. 

== Käyttöhistoria ==
Alus laskettiin vesille vuonna 1993 venäläisellä [[Severnaja verf|Sudostroitelnyi zavod "Severnaja verf"]] -telakalla, mutta työt keskeytyivät ennen valmistumista. Italialainen telakka osti laivan rungon Vuonna 1999 ja rakensi sen loppuun. Alus luovutettiin maaliskuussa 2000 MCL s.r.l:n haltuun. Uusi omistaja rekisteröi sen Italian lipun alle, ja sen kotisatamaksi tuli Napoli. Tämän jälkeen *Regal Star* aloitti liikennöinnin [[Catania]]n ja [[Savona]]n välillä. Syyskuussa 2000 alus aikarahdattiin eli vuokrattiin [[Grimaldi Ferries]]in liikennöintiin reitille [[Salerno]]–[[Palermo]]–[[Valencia]].

[[Hansatee Shipping|Hansatee Shipping Oy]] osti laivan joulukuussa 2003 ja rekisteröi sen Viron lipun alle, jolloin kotisatamaksi tuli Tallinna. Alus siirtyi 13. maaliskuuta 2004 liikennöimään [[Kapellskärin satama|Kapellskärin]] ja [[Paldiski]]n välille. Reitiksi vaihtui maaliskuussa 2006 Tallinna–[[Helsinki]].

Kun *Regal Star* oli 12. joulukuuta 2006 lähdössä Helsingistä kohti Tallinnaa, havaittiin aluksen perärampissa ongelmia. Sen vuoksi alus poistettiin liikenteestä. Laiva palasi tammikuussa 2007 Kapellskärin ja Paldiskin välille. 

Laiva aloitti liikennöinnin reitillä [[Turun satama|Turku]]–[[Tukholma]] 16 kesäkuuta 2010 oltuaan ensin noin kuukauden telakalla [[Riika|Riiassa]]. Alus toi reitille noin 1&nbsp;700 metriä lisää lastikapasiteettiä. Se korvasi vuonna 2022 *M/S Sea Windin'' Vuosaaren ja Muugan välisessä liikenteessä.
 
## Lähteet

## Aiheesta muualla
*Regal Star aloittaa Turku-Tukholma reitillä
Amado Mio

**20 suosikkia – Amado Mio** on Dannyn kokoelmalevy vuodelta 2002. Levy on Dannyltä kolmas ja viimeinen osa *[[20 suosikkia]]* -kokoelmalevysarjassa.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Jimmy Hanley

**Jimmy Hanley** (22. lokakuuta 1918 Norwich – 13. tammikuuta 1970 Leatherhead) oli brittiläinen näyttelijä.

Hanley aloitti uransa erittäin nuorena. Hänen ensimmäinen elokuvansa oli *Those Were the Days* (1933) Myöhemmin hän toimi televisiossa näyttelemässä tv-sarjassa *Jim's Inn*. Hanley oli naimisissa kahdesti. Hänen ensimmäinen vaimonsa oli näyttelijä Dinah Sehridan vuosina 1942–1952. Toinen vaimo oli Margaret Avery vuodesta 1955 Jimmyn kuolemaan asti.

## Valikoitu filmografia

* *[[Those Were the Days Those Were the Days]]* (1933)
* *[[Royal Cavalcade]]* (1935)
* *[[Boys will be Boys]]* (1935)
* *[[Brown on Resolution]]* (1935)
* *Housemaster* (1938)
* *[[Gaslight (1940 film)|Gaslight]] (The Murder in Thornton Square)* (1940)
* *[[Salute John Citizen]]* (1942)
* *[[The Gentle Sex]]* (1943)
* *[[Henry V (1944 film)|Henry V]]* (1944)
* *[[For You Alone]]* (1945)
* *[[29 Acacia Avenue]]* (1945)
* *[[The Captive Heart]]* (1946)
* *[[Holiday Camp]]* (1948)
* *[[It Always Rains on Sunday]]* (1948)
* *[[The Huggetts Abroad]]* (1949)
* *[[Don't Ever Leave Me]]* (1949)
* *[[Boys in Brown]]* (1949)
* *[[The Blue Lamp]]* (1950)
* *[[Room to Let]]* (1950)
* *[[The Galloping Major]]* (1951)
* *[[The Black Rider]]* (1954)
* *[[The Deep Blue Sea]]* (1955)
* *[[The Lost Continent (1968 film)|The Lost Continent]]* (1968)

## Lähteet
Gijeong-dong

**Gijeong-dong** (, McCune-Reischauer: *Kijŏng-dong*) on kylä Pohjois-Koreassa. Etelä-Koreassa uskotaan, ettei kylässä asu ketään sotilaiden lisäksi ja että se on rakennettu propagandatarkoituksessa.

Pohjoisessa julkaistu matkaopas kirjoittaa kylästä: "Kylässä on yli 200 taloutta, lastentarha, koulu ja sairaala". Kylässä nähdään ajoittain työläisiä, ja joihinkin rakennuksiin syttyy valoja, mutta talojen ikkuna-aukoissa ei näy olevan laseja.

Kylässä on 160-metrinen lipputanko, joka oli aikoinaan maailman korkein. Siinä liehuu 30 metriä leveä Pohjois-Korean lippu. Lipputanko on osa Koreoiden propagandasotaa, sillä kerrotaan, että se pystytettiin, koska rajan toisella puolella sijaitsevaan eteläkorealaiseen kaupunkiin oli pystytetty korkea lipputanko .

Lipputanko menetti asemansa maailman korkeimpana Bakuun Azerbaidžaniin pystytetylle 162 metriä korkealle rakennelmalle, jonka puolestaan ohitti Dušanbeen Tadžikistaniin vuonna 2011 pystytetty 165-metrinen tanko.

Kylän vieressä sijaitsee vuonna 2004 avattu Gaeseongin erityishallinnollinen teollisuusalue jolla on ollut merkittävä rooli Koreoiden yhteistyössä ja kiistoissa 2000-luvulla.

## Lähteet
Höyryvihellin

**Höyryvihellin**, puhekielessä **höyrypilli**,  **visla**  tai **visseli**, on höyrykattiloihin liittyvä merkinantolaite. 

## Eri tyypit

Höyryviheltimiä on olemassa monen kokoisia ja tyyppisiä; höyryvetureissa on yleensä kaksi eri kokoista, joista toisessa on korkea ja toisessa matala ääni. Niitä käytetään ohjailu- ja varoitusmerkkien antamiseen. Höyrylaivoissa voi olla yksi tai useampia viheltimiä, joiden ääni vaihtelee laivasta toiseen. 

## Tehtaanpillit

Myös höyryvoimaa käyttävissä teollisuuslaitoksissa on viheltimiä; ne ovat useimmiten korkeaäänisiä. Aina 1960-luvulle asti monissa tehtaissa annettiin työajan alku- ja loppumerkit höyryviheltimellä. Joillakin tehtailla höyryvihellin korvattiin 50-luvulla sähkösireenillä.

## Rakenne

Höyryvihellin on yksinkertaisimmillaan vain tavallisen pillin rakenteella varustettu putki, jossa on jousikuormitettu sulkuventtiili. Vetureissa suuaukon ympärillä on tavallisesti kaksi eräänlaisen katkaistun pallon muodostavaa puolipyöreätä kupua, joiden koko ja muotoilu vaikuttavat viheltimen ääneen. Veturien viheltimiä käytetään normaalisti vetovaijerien avulla; suuremmissa vetureissa vaijereille on käyttökahvat; karkea vihellin on merkitty punaisella ja korkeaääninen mustalla. Laitosten pilleissä on yleensä kauko-ohjaus.

## Lähteet
* Mikko Ivalo: Höyryveturit ja niiden hoito
Kuusamo (albumi)

**20 suosikkia – Kuusamo** on Dannyn kokoelma-albumi vuodelta 1997. Levy on Dannyltä toinen osa *[[20 suosikkia]]* -kokoelmalevysarjassa.

Albumin nimikappale ”Kuusamo” on italialaisen Salvatore Cutugnon ja Pasquale Lositon sävellys, joka julkaistiin Italiassa vuonna 1975 nimellä ”Africa”. Dannyn esittämä versio julkaistiin samana vuonna, ja se nousi listaykköseksi huhtikuussa 1976. Suomenkielisen tekstin on tehnyt Juha Vainio. Ranskankielinen versio, jonka Joe Dassin levytti vuonna 1975, on nimeltään ”L’été indien” ().
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Pyraminx

**Pyraminx** (joskus virheellisesti myös **Rubikin pyramidi** tai **Pyramix**) on Uwe Mèffertin kehittämä, vuonna 1981 markkinoille tullut pulmapeli. Pyraminx muistuttaa hiukan Rubikin kuutiota. Pyraminx on muodoltaan tetraedri, toisin kuin pääosin kuution ja pallon muotoiset Rubikin pulmapelit. Pyraminx on myös huomattavasti helpompi ratkaista kuin Rubikin kuutio. Pyraminx on yli 90 miljoonan kappaleen myynnillään maailman toiseksi myydyin pulmapeli heti Rubikin kuution jälkeen.

Rubikin kuution tapaan myös Pyraminxin nopeusratkaisusta kilpaillaan. Pyraminxin maailmanennätys on 0,91 sekuntia, jonka teki Dominik Górny kesäkuussa 2018. Suomen ennätystä pitää hallussaan Kim Jokinen tuloksella 1,82 sekuntia.

## Ratkaisu

Pyraminxissa on Rubikin kuution tapaan tarkoituksena saada sivuja kääntelemällä jokaiselle sivulle vain yhden värisiä tarroja. Pyraminx on varsin haastava ratkaista, joskaan ei aivan yhtä vaikea kuin Rubikin kuutio. Pyraminx voi olla 933&nbsp;120 eri asennossa, mutta on aina ratkaistavissa korkeintaan yhdellätoista siirrolla (kumpaankaan lukuun ei sisälly kärkipalojen kääntämistä paikoilleen, sillä niiden kääntäminen oikeaan asentoon on riippumaton muista paloista ja jokainen niistä on siis aina käännettävissä oikein korkeintaan yhdellä siirrolla). Alla olevassa taulukossa on asentojen (*p*) ja ratkaisuun tarvittavien siirtojen (*n*) määrät.

## Katso myös
*Rubikin kuutio
*Pyramorphix
*Taskukuutio
*Megaminx
*Siirtosarjatehtävä

## Lähteet

## Aiheesta muualla
Kesä Espalla

**Kesä Espalla** on suomalaisen Keba-yhtyeen kokoelma-albumi vuodelta 1998. Levy on osa *[[20 suosikkia]]* -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Tule & Kazo

**Tule & kazo** on tamperelaisen kristillisen metalliyhtye Terapian ensimmäinen albumi. Levy julkaistiin 27. helmikuuta 1993. Tällä albumilla Terapia esitteli kristillisen metallimusiikin Suomelle. *Tule & kazo* on yksi myydyimmistä kristillisistä albumeista Suomessa. Vuonna 2008 albumista julkaistiin uusintapainos.

## Äänitys
*Tule & kazo* äänitettiin Studio JJ:ssä 16.–26. tammikuuta 1993. Studioteknikkoina toimivat Juuso Nordlund, Otto Hallamaa ja Jyrki Niemi. Nordlund miksasi albumin 1.-5. helmikuuta, ja Pauli Saastamoinen masteroi albumin Finnvox-studiolla. Yhtye oli ensimmäistä kertaa studioäänityksissä, ja kokemattomuus näkyi työskentelyssä:

Tyyliltään albumin musiikki on alternative metalia, jossa yhdistyy aineksia funkista ja metallimusiikista. Kitaristi Antti Honkkila on kertonut:

Vieraileva muusikko Jani Moberg soitti kappaleilla "Tämä kaupunki" ja "Hymy hyytyy" scratchit ja samplet, jotka ovat peräisin yhtyeiltä Public Enemy ja A-ha.  Silja Pihkala, Rauna Pihkala ja Riikka Reiman laulavat taustoja kappaleella "Jäähyväiset".

## Saavutukset
*Tule & kazo* oli ilmestyessään uraauurtava albumi Suomen kristillisen musiikin saralla. Ennen vuotta 1993 Suomessa ei ollut julkaistu kristillistä metallimusiikkia toisin kuin muualla maailmassa, jossa suuntaus oli ollut vahvalla pohjalla jo 10 vuotta. Yhtye julkaisi albuminsa omakustanteisesti, koska levylle ei saatu julkaisijaa. Honkkila kertoo tuolloisista suuntauksen oloista Suomessa:

## Kappaleet
# .mp3
#
#
#
#
#
#
#
#
#
# .mp3
#
#
#
#
#

## Lähteet

## Aiheesta muualla
*Levystä Terapian kotisivuilla
Täällä taas (albumi)

**Täällä taas** on tamperelaisen gospel-rock -yhtye Terapian toinen albumi. Albumi julkaistiin 24. syyskuuta 1994.

## Kappaleet
#
#
#
#
#
#
#
#
#

## Lähteet

## Aiheesta muualla
*Levystä Terapian kotisivuilla. 
*Pätkä kappaleesta Rakkautta.
Orbit Dance

__NOTOC__
**Orbit Dance** on suomalaisen death metal -yhtye MyGrainin ensimmäinen albumi. Albumi julkaistiin vuonna 2006.

## Kappaleet
#
#
#
#
#
#
#
#
#
#
#

## Kokoonpano
* Tommyboy – laulu
* Resistor – kitara
* Matthew – kitara
* Jonas – basso
* DJ Locomotive – rummut
* Eve – kosketinsoitin

### Tuotanto
* Janne Saksa – tuottaja, äänittäjä, miksaaja
* Mika Jussila – masteroija
* Timo Honkanen – kansitaide

## Arvostelut
* Desibeli.net: 
* Imperiumi.net: 8–/10
* Lammaszine: *suopea*

## Lähteet

## Aiheesta muualla
* 
*
Nikolai Prževalski

**Nikolai Mihailovitš Prževalski** (, ; 12. huhtikuuta (J: 31. maaliskuuta) 1839 Smolensk – 1. marraskuuta (J: 20. lokakuuta) 1888 Karakul) oli venäläinen maantieteilijä ja tutkimusmatkailija. Prževalski teki tutkimusmatkoja Keski- ja Itä-Aasiassa. Hänen tavoitteenaan oli Lhasa Tiibetissä, jota hän ei kuitenkaan koskaan saavuttanut. 

Prževalski oli syntynyt puolalaiseen aatelisperheeseen Smolenskissa, nykyisellä Venäjällä. Hän oli opiskellut Pietarin sotilasakatemiassa. Vuonna 1864 hänestä tuli maantiedonopettaja Varsovan sotilaskouluun. Vuonna 1867 hän lähti Irkutskiin, Siperiaan, josta teki kaksivuotisen tutkimusretken Venäjän kaukoitään Ussurijoelle. Seuraavina vuosina hän teki neljä matkaa Keski-Aasiaan:

* 1870–1873 Burjatian Kjahtasta yli Gobin autiomaan Pekingiin, ja edelleen poikki Tiibetin. Tältä matkalta Prževalski toi rikkaan luonnontieteellisen kokoelman ja lisäksi tärkeitä tiedustelutietoja, ja sai Pietarissa runsaasti kunniaa ja mainetta.
* 1876–1877 Läpi Itä-Turkestanin.
* 1879–1880 Hamin kautta ja Qaidanin laakson kautta Kokonor-järvelle. Tienšan- vuorten yli halki Tiibetin, mutta kääntyi takaisin 260 kilometriä ennen Lhasaa paikallisten viranomaisten määräyksestä. 
* 1883–1885 Kjahtasta poikki Gobin autiomaan Alašaniin ja itäisille Tienšanin-vuorille ja Yangtze-joelle saakka. Paluumatkalla länteen Hotanin kautta Issyk Kul -järvelle.

Prževalski kuoli lavantautiin Kirgisian Karakulissa viidennellä retkellään. Tutkimusmatkailijan kuoleman jälkeen keisari muutti kaupungin nimen Prževalskiksi, mutta vanha nimi on nyttemmin palautettu.

Prževalski kuvaili ja nimesi monia uusia eläinlajeja, muun muassa kiinanpyyn (*Tetrastes sewerzowi*). Hänen kunniakseen on nimetty ainakin przewalskinhevonen (*Equus ferus przewalskii*), przewalskingaselli (*Procapra przewalskii*), kupariluura (*Grallaria przewalskii*) ja kansunnokkatimali (*Paradoxornis przewalskii*).

## Teoksia
* *Mongolia, the Tangut Country* (1875)
* *From Kulja, Across the Tian Shan to Lob-Nor* (1879)
Showdown in Little Tokyo

**Showdown in Little Tokyo** (televisioesityksessä käytetty nimeä *Taistelu Pikku-Tokiossa*) on vuonna 1991 ensi-iltansa saanut toimintaelokuva. Mark L. Lesterin ohjaaman elokuvan pääosia näyttelevät Dolph Lundgren ja Brandon Lee.

Elokuva kertoo Los Angelesissa poliisina toimivasta Chris Kenneristä (Lundgren), joka näki yhdeksänvuotiaana kuinka hänen vanhempansa surmattiin. Hän saa työparikseen Johnny Muratan (Lee). Kaksikko ei voi sietää toisiaan, mutta heitä yhdistävät taistelulajien taidot. Eräässä ratsiassa Kenner tunnistaa vanhempiensa murhaajan, Funekei Yoshidan, suuren luokan huumepomon. Kenner päättää tasoittaa tilit Yoshidan kanssa, Murata apunaan.

## Näyttelijät

## Arvioita
*[[Video-opas|Video-oppaassa]]* vuodelta 1994 Markku Salmi sanoo leffaa niin huvittavan surkeaksi, että sitä katsoo ilokseen. Hän antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet
Lynn-Holly Johnson

**Lynn-Holly Johnson** (s. 13. joulukuuta 1958 Chicago, Illinois) on yhdysvaltalainen näyttelijä. Ennen uraansa elokuvissa hän saavutti 1970-luvulla menestystä noviisitasolla naisten yksinluistelussa.

Johnson syntyi Chicagossa Margaret ja Alan Johnsonin tyttäreksi. Hänellä on veli ja vanhempi sisko. Hänen ensimmäinen merkittävä esiintymisensä tapahtui elokuvassa *Jääunelmat* vuonna 1978; kyseinen rooli toi hänelle Golden Globe -ehdokkuuden.

Johnsonin myöhempiä tunnettuja elokuvia ovat *[[Erittäin salainen]]* (1981, Bond-tyttönä), *Uhka avaruudesta* (1985), *The Watcher in the Woods* (1988) ja *Naamiomurhat* (1989). Hänen uraansa on mahtunut myös yksi epäonnistuminen: hän "voitti" huonoimman naissivuosan näyttelijän Razzien roolistaan elokuvassa *Missä kundit, siellä kiltsit* (1984). 

Johnson on naimisissa ja hänellä on lapsia.

## Lähteet

## Aiheesta muualla
Kazimierz Twardowski

**Kazimierz Jerzy Skrzypna-Twardowski** (*von Ogończyk*) (20. lokakuuta 1866 Wien, Itävalta – 11. helmikuuta 1938 Lwów (Lviv), Puola) oli puolalainen filosofi ja loogikko.

## Elämä

Twardowski opiskeli filosofiaa Wienissä Franz Brentanon ja Robert Zimmermannin oppilaana. Hän väitteli tohtoriksi vuonna 1892 väitöskirjallaan *Idee und Perzeption*, ja vuonna 1894 hän esitti habilitaatioväitöksensä *Zur Lehre vom Inhalt und Gegenstand der Vorstellungen*. Kummatkin käsittelivät havaitsemisen kohdetta ja sisältöä. Twardowskilla oli myös monia metafilosofisia ajatuksia.

Twardowski luennoi Wienissä vuosina 1894–95. Sen jälkeen hänet nimitettiin Lvivin yliopiston professoriksi (tuolloin Lemberg, myöhemmin Lwów ja nykyisin Lviv Ukrainassa). Siellä Twardowski perusti Lvivin-Varsovan logiikan koulukunnan, ja hänestä tuli ”puolalaisen logiikan isä” ja monella tavalla myös puolalaisen tieteellisen filosofian alullepanija.

Twardowskin oppilaina olivat muun muassa loogikot Stanisław Leśniewski, Jan Łukasiewicz ja Tadeusz Czeżowski, filosofianhistorioitsija Władysław Tatarkiewicz, sekä fenomenologi ja esteetikko Roman Ingarden. Oppilaisiin kuului myös Wienin piiriä lähellä olleita filosofeja, kuten Tadeusz Kotarbiński ja Kazimierz Ajdukiewicz.

## Teoksia

* *Idee und Perzeption* (1892, väitöskirja)
* *Wyobrażenie i pojęcie* (1898)
* *O tzw. prawdach względnych* (1900)
* *O psychologii, jej przedmiocie, zadaniach, metodzie, stosunku do innych nauk i jej rozwoju* (1913)
* *Rozprawy i artykuły filozoficzne* (1927)
* *Wybrane pisma filozoficzne* (1965)
* *Wybór pism psychologicznych i pedagogicznych* (1992)
* *Dzienniki* (1997)

## Aiheesta muualla

* Coniglione, F. (toim.): Kazimierz Twardowski  *Polish Philosophy Page* 
* Corazzon, Raul: Kazimierz Twardowski on the Content and Object of Presentations *Theory and History of Ontology* 
*
Uusi levy

**Uusi levy** on tamperelaisen gospel-rock -yhtye Terapian kolmas albumi. Se äänitettiin kesä–heinäkuussa 1995 ja julkaistiin 3. syyskuuta 1995.

## Kappaleet
#
#
#
#
#
#
#
#
#
#
#

## Lähteet

## Aiheesta muualla
*Levystä Terapian kotisivuilla
Kovia ääniä ja vaikeita sanoja

**Kovia ääniä ja vaikeita sanoja** on tamperelaisen gospel-rock-yhtye Terapian neljäs albumi. Se äänitettiin tammikuussa 1997 ja julkaistiin 8. maaliskuuta 1997.

## Kappaleet
#
#
#
#
#
#
#
#
#
#
#
#

## Lähteet
Paavo Piskonen

**Paavo Kalle Juhani Piskonen** (26. kesäkuuta 1944 Mikkeli – 15. syyskuuta 2010 Helsinki) oli suomalainen näyttelijä.

Piskonen tuli tunnetuksi 1970- ja 1980-luvulla erityisesti Anssi Mänttärin, Timo Linnasalon ja Mika Kaurismäen ohjaamista elokuvista sekä useista televisiosarjoista, kuten *[[Hepskukkuu]]* (1979), *[[Tatsia! Tatsia!]]* ja *Ulosmittaajat*.

Paavo Piskonen oli nuorena kiinnostunut kuvataiteesta ja kävi Suomen Taideakatemian koulua, mutta ajautui kuitenkin pian näyttämötaiteiden pariin Hurjan Joukon ja Penniteatterin riveissä. Sen jälkeen hän teki uran elokuvien ja televisiosarjojen parissa. Hän toimi myös pariin otteeseen käsikirjoittajana Timo Linnasalon ohjaamissa elokuvissa. 

Piskonen jättäytyi elokuva- ja televisiotyöstä 1990-luvun alun jälkeen. Opetusministeriö myönsi hänelle täyden taiteilijaeläkkeen vuonna 2006.

## Filmografia
### Näyttelijänä elokuvissa
* *[[Ottakaa varas kiinni!]]* (1977)
* *[[Vartioitu kylä 1944]]* (1978)
* *[[Lakeuden laulu]]* (1978)
* *[[Hääyö myytävänä]]* (1978)
* *[[Onnellinen mies (elokuva)|Onnellinen mies]]* (1979)
* *[[Ihmemies (vuoden 1979 elokuva)|Ihmemies]]* (1979)
* *[[Herra Puntila ja hänen renkinsä Matti]]* (1979)
* *[[Aurinkotuuli (elokuva)|Aurinkotuuli]]* (1980)
* *[[Tullivapaa avioliitto]]* (1980)
* *[[Kiljusen herrasväki (elokuva)|Kiljusen herrasväki]]* (1981)
* *[[Kolmetoista mehiläistä]]* (1982)
* *[[Jackpot 2]]* (1982)
* *[[Toto (elokuva)|Toto]]* (1982)
* *[[Arvottomat]]* (1982)
* *[[Aidankaatajat eli heidän jälkeensä vedenpaisumus]]* (1982)
* *[[Regina ja miehet]]* (1983)
* *[[Menestyksen maku]]* (1983)
* *[[Kolmetoista mehiläistä]]* (1983)
* *[[Huhtikuu on kuukausista julmin]]* (1983)
* *[[Rakkauselokuva (elokuva)|Rakkauselokuva]]* (1984)
* *Kello* (1984)
* *[[Dirty Story]]* (1984)
* *[[Aikalainen (elokuva)|Aikalainen]]* (1984)
* *Ylösnousemus* (1985)
* *[[Viimeiset rotannahat]]* (1985)
* *[[Jotkut teistä ovat ehkä kuulleet minusta]]* (1985)
* *[[Calamari Union]]* (1985)
* *[[Näkemiin, hyvästi]]* (1986)
* *Macbeth* (1986)
* *[[Kuningas lähtee Ranskaan]]* (1986)
* *[[Yö Helsingissä]]* (1987)
* *[[Lauran huone]]* (1988)
* *[[Kolme yötä]]* (1988)
* *[[Jumalia ei uhmata]]* (1988)
* *[[Isku vasten kasvoja]]* (1988)
* *[[Yötyö (elokuva)|Yötyö]]* (1988)
* *[[Me olemme viisi ystävää]]* (1989)
* *[[Kesällä kauas pois]]* (1989)
* *[[Legenda (vuoden 1989 elokuva)|Legenda]]* (1989)
* *[[Raatimies Silvesterin sairaus]]* (1989)
* *[[Axel (elokuva)|Axel]]* (1990)
* *[[Kiljusen herrasväen uudet seikkailut]]* (1990)
* *[[Homma hanskassa eli neuvooko työ tekijäänsä?]]* (1990)

### Näyttelijänä TV-sarjoissa
* *[[Hepskukkuu]]*
* *[[Tatsia! Tatsia!]]*
* *[[Ulosmittaajat]]*
* *[[Susikoira Roi (televisiosarja)|Susikoira Roi]]*

### Esiintyjänä
* *”Se minun töistäni” – Matti Pellonpää* (1984)

### Käsikirjoittajana
* *Kaksi haukansilmää* (1993) (yhdessä Timo Linnasalon kanssa)
* *[[Aikalainen (elokuva)|Aikalainen]]* (1984) (yhdessä Timo Linnasalon ja Ilpo Tuomarilan kanssa)

## Lähteet

## Aiheesta muualla
* 
* 
* Se minun töistäni – Matti Pellonpää. Ylen Elävä arkisto.
Suuret tunteet

**Suuret tunteet** on Jukka Kuoppamäen albumi, joka julkaistiin 14. kesäkuuta 2006.

## Kappaleet
# Sinussa on valo &ndash; 3:06  
# Sä kosketit mua  &ndash; 2:48 
# Elämä on kaunis &ndash; 3:30 
# Lauluja tältä planeetalta &ndash; 3:55 
# Rauhaa ja rakkautta &ndash; 3:19 
# Kaunis kotimaa &ndash; 3:28 
# Sinua kaipaan &ndash; 4:03 
# Johda meidät rakkauteen &ndash; 2:30 
# Suuret tunteet &ndash; 3:51 
# Yhteen hiileen &ndash; 2:53 

## Lähteet
Samson François

**Samson Pascal François** (18. toukokuuta 1924 – 22. lokakuuta 1970) oli ranskalainen pianisti. Hän syntyi Frankfurtissa ja pääsi Pariisin konservatorioon vuonna 1938. Hänen opettajiensa joukossa oli Marguerite Long.

François tuli tunnetuksi varsinkin Frédéric Chopinin, Robert Schumannin, Claude Debussyn ja Maurice Ravelin tulkitsijana. Hän oli myös jazzmusiikin ystävä.

François sai vaimonsa Josetten kanssa Maximilien-pojan (s. 1955), joka julkaisi isänsä elämäkertateoksen vuonna 2002.

Pianistille tuli vuonna 1968 kesken esiintymisen sydäninfarkti. Hän kuoli kaksi vuotta myöhemmin Pariisissa.
Schoolyard Heroes

**Schoolyard Heroes** oli vuonna 2000 perustettu seattlelainen horror/punk rock-yhtye. Sillä on neljä jäsentä, joista vokalisti on nainen. Bändi tunnetaan Yhdysvalloissa kauhuelokuvamaisista lyriikoistaan ja oopperavaikutteisesta musiikistaan. Se nousi mm. purevolume-nettiyhteisön suureen suosioon singlellään *Dude, Where's My Skin?* Bändi on saanut vaikutteita esimerkiksi Misfits-yhtyeeltä.

Yhtye hajosi vuonna 2009.

## Jäsenet
* Ryann Donnelly – laulu
* Jonah Bergman – basso, laulu
* Steve Bonnell – kitara
* Brian Turner – rummut

## Diskografia
* 
* 
* 

## Aiheesta muualla

* Viralliset sivut
Joshua Bell

**Joshua David Bell** (s. 9. joulukuuta 1967) on yhdysvaltalainen viulisti. Hän syntyi Indianassa ja aloitti viulunsoiton noin nelivuotiaana. 

Bell opiskeli Bloomington High School Northin ohella Jacobs School of Musicissa ja esiintyi jo 14-vuotiaana Philadelphian orkesterin ja Riccardo Mutin kanssa. Hän teki ensimmäisen esiintymisensä Carnegie Hallissa vuonna 1985, jolloin orkesterina toimi St. Louisin sinfoniaorkesteri.

Bell voitti Nicholas Mawin viulukonserton levytyksellä Grammy-palkinnon. Säveltäjä oli omistanut teoksensa juuri hänelle. 

Bell voitti huhtikuussa 2007 Avery Fisher -palkinnon. Hänellä ja viulisti Lisa Matricardilla on vuonna 2007 syntynyt poika ja vuonna 2010 syntyneet kaksospojat.

## Katusoittoperformanssi Washingtonissa
Vuonna 2007 Joshua Bell naamioitui tavalliseksi katusoittajaksi ja soitti tunnin verran eräällä Washington DC:n metroasemalla. Harva pysähtyi kuuntelemaan, ja viulukoteloon kertyi 32 dollaria 27 ohikulkijalta. Lisäksi ainoa kuulija joka tunnisti Bellin antoi 20 dollaria. Tapahtuma videokuvattiin salaa, ja The Washington Post teki siitä palkitun feature-artikkelin.

## Lähteet
Beau Bridges

**Lloyd Vernet "Beau" Bridges III** (s. 9. joulukuuta 1941 Los Angeles) on yhdysvaltalainen näyttelijä ja elokuvaohjaaja. Hän on Lloyd Bridgesin poika ja Jeff Bridgesin veli. Hänellä on myös sisar Cindy.

Bridges esiintyi jo lapsena. Myöhempiä tunnettuja rooleja on ollut elokuvassa *Loistavat Bakerin pojat* (1989) ja useissa televisiosarjoissa. Bridges on saanut kaksi Golden Globea sekä kolme Emmyä, ja hänellä on tähti Hollywood Walk of Famella.
Beau Esiintyi televisiosarjassa Täydelliset Naiset esittäen *Eli Scruggsin* rooli. Jaksossa "The Best Thing That Ever Could Have Happened" koko jakso keskittyi häneen.

Beau Bridges on ohjannut muun muassa elokuvat *[[Katkera lupaus]]* (A Promise Made, 1986), *[[Wild Pair]]* (1987) ja *[[Isäni synkkä salaisuus]]* (Secret Sins of the Father, 1994).

Bridges on ollut kahdesti naimisissa; ensimmäisen kerran Julie Landfieldin kanssa vuosina 1964–1984 ja toisen kerran Wendy Treecen kanssa vuodesta 1984. Hänellä on viisi lasta, joista yksi on näyttelijä Jordan Bridges.

## Lähteet

## Aiheesta muualla
*
Mistral

**Mistral** voi tarkoittaa ainakin seuraavia asioita:

* Mistral, tuuli
* 5033 Mistral (1990 PF), keskikokoinen päävyöhykkeen asteroidi
* Mistral, kirjaintyyppi
* Matra Mistral, ilmatorjuntaohjus
* Operaatio Mistraali, Kroatian itsenäisyyssodan sotilasoperaatio vuonna 1995
* Pisco Mistral, chileläinen pisco
* Mistral, orkesteri
* Mistral, kuvitteellinen Marseillen kaupunginosa tv-sarjassa *[[Mistralin tuulet]]*
* Mistral AI, ranskalainen tekoäly-yhtiö
* Mistral (ohjelmisto), tiedonhakuohjelmisto 1970-luvulta

## Liikenne
* *[[Le Mistral]]*, ranskalainen vuosina 1950&ndash;1982 liikennöinyt pikajuna
* Mistral Air, italialainen rahtilentoyhtiö

### Automalleja
* Maserati Mistral, italialainen vuosina 1963&ndash;1970 valmistettu urheiluauto
* Bugatti Mistral

### Merenkulku
* *[[M/S Mistral]]*, suomalainen rahtilaiva
* Mistral-luokka, Ranskan laivaston alusluokka
* FS ''Mistral'', Ranskan laivaston maihinnousualus
* FS ''Mistral'', Ranskan laivaston Bourrasque-luokan hävittäjä
* Mistral (N13), Ranskan laivaston Cyclone-luokan torpedovene, laskettiin vesille 1901
* ''Mistral'', Espanjan laivaston Galerna-luokan sukellusvene

## Henkilöt
* Frédéric Mistral (1830–1914), ranskalainen runoilija, Nobelin kirjallisuuspalkinnon saaja
* Gabriela Mistral (1889–1957), chileläinen runoilija, diplomaatti ja feministi, Nobelin kirjallisuuspalkinnon saaja
Danny Saucedo

**Daniel Gabriel Alessandro Saucedo Grzechowski** (s. 25. helmikuuta 1986 Tukholma, Ruotsi) on ruotsalainen laulaja ja lauluntekijä, joka tunnetaan myös taiteilijanimellä **Danny**. Hän on äitinsä puolelta bolivialainen ja isänsä puolelta puolalainen.

Hänen ensimmäinen singlensä oli *Tokyo*, joka on hänen esikoisalbumillaan *[[Heart Beats]]*. Heart Beats nousi Ruotsissa albumilistan ykköseksi. Albumin toinen single on *[[Play It For The Girls]]* ja kolmas *[[If Only You]]*, jonka hän laulaa Theresen kanssa. Saucedo osallistui Ruotsin Idol-kilpailun vuonna 2006 ja sijoittui kuudenneksi. Kappaleet *Tokio* ja *Öppna din dörr* ovat nousseet Ruotsin sinkkulistalle.

Danny aloitti laulamisen jo kolmivuotiaana, ja musiikki on aina ollut tärkeä osa hänen elämäänsä. Hän on saanut klassisen koulutuksen. Hän opiskeli Adolf Fredrikin musiikkiluokalla, Lilla Akademissa sekä Södrä Latinin lukiossa. Hän lauloi jo lapsena Katariinan kirkon kuorossa ja esitti vuonna 2005 pääosaa musikaalissa *Just Job*, joka esitettiin Katariinan kirkon 250-vuotisjuhlan yhteydessä.
Vuonna 2006 hänet äänestettiin Ruotsin seitsemän seksikkäimmän miehen joukkoon. Äänestyksen järjesti *[[Plaza Kvinna]]* -niminen lehti.
9. joulukuuta 2006 hän esiintyi Globenin joulushow'ssa.

Danny on mukana myös E.M.D -nimisessä yhtyeessä yhdessä Ruotsin Idolista tuttujen Erik Segerstedtin ja Mattias Andreassonin kanssa. E.M.D julkaisi esikkoissinglensä *All For Love* 19. joulukuuta 2007. Kappale on levyltä *State Of Mind*. Toinen single levyltä on nimeltään *Jennie Let Me Love You*, ja se valittiin vuoden kappaleeksi Grammisgalanissa 2009. Uusi levy julkaistiin 9.11. Albumi on nimeltään "Välkommen hem". E.M.D osallistui myös Ruotsiin euroviisukarsintaan, Melodifestivaleniin, kappaleella *Baby Goodbye*.

Danny osallistui Melodifestivaleniin sooloartistina vuonna 2011 kappaleella *In The Club* sijoittuen kilpailun finaalissa toiseksi. Hän osallistui kilpailuun myös vuonna 2012 kappaleella *Amazing*. Kyseinen kappale sijoittui myös toiseksi. Vuonna 2013 Danny juonsi Melodifestivalenin yhdessä Gina Dirawin kanssa.

## Albumit
* 
* 
* 
* 

## Aiheesta muualla
* Virallinen sivusto
Kiertue

**Kiertue** on esitys tai muu tapahtuma, joka kiertää eri paikkakunnilla ja esiintymispaikoilla. Kiertueita tekevät esimerkiksi sirkukset, tivolit, artistit ja yhtyeet.
Anshel Brusilow

**Anshel Brusilow** (14. elokuuta 1928 – 15. tammikuuta 2018) oli yhdysvaltalainen kapellimestari ja viulisti. Hän aloitti opintonsa 5-vuotiaana ja pääsi Curtis Institute of Musiciin 11-vuotiaana.

Brusilow toimi Dallasin sinfoniaorkesterin ylikapellimestarina vuosina 1970–1973.

## Lähteet
Solisti

**Solistiksi** sanotaan muusikkoa, joka esittää musiikkikappaleen – esimerkiksi lauluvokaali – sen yhden tai useamman soolo-osuuden. Usein solistiksi kutsutaan myös yleisesti soololaulajia ja multi-instrumentalisteja. Lisäksi useissa yhteyksissä esiintyjästä - varsinkin popyhtyeiden keskuudessa niiden keulahahmosta - voidaan käyttää sanaa sooloartisti kattamaan etenkin heidän yhtyeidensä ulkopuolella tapahtuvaa esiintymistä.

Myös balettiteokset voivat joskus sisältää esityksissään lauluosuuksia, jolloin niissä käytetään solisteja.
Lou Ferrigno

**Louis Jude ”Lou” Ferrigno** (s. 9. marraskuuta 1951) on yhdysvaltalainen kehonrakentaja ja näyttelijä. Hän on ollut lapsuudestaan saakka kuulovammainen.

Ferrigno on esiintynyt muun muassa televisiosarjassa *[[The Incredible Hulk (televisiosarja)|The Incredible Hulk]]* vuosina 1977–1982 ja myöhemmin animaatiosarjassa *[[Hulk (animaatiosarja)|Hulk]]*  sekä elokuvissa *[[Hercules (vuoden 1983 elokuva)|Hercules]]* (1983) ja *[[Seitsemän raivoisaa gladiaattoria]]* (1983). Hän sai vuonna 1984 ”huonoimman uuden tähden” Golden Raspberryn. Ferrigno on myöhemminkin esiintynyt sivuosissa useissa elokuvissa, kuten pikkuosissa uusimmissa Hulk-elokuvissa *[[Hulk (elokuva)|Hulk]]* ja *[[The Incredible Hulk]]*. Ferrigno ääninäytteli Hulkia elokuvissa *[[The Avengers (vuoden 2012 elokuva)|The Avengers]]* (2012) ja ** (2015). Hän on ollut vuodesta 1980 naimisissa psykoterapeutti Carla Greenin kanssa. 

Ferrigno aloitti uransa kehonrakentajana. Hänen suurimmat saavutuksensa ovat amatöörien maailmanmestaruus eli IFBB Mr. Universe -kilpailun voitto vuosina 1973 ja 1974 sekä ammattilaisten Mr. Olympia -kilpailun kakkossija Arnold Schwarzeneggerin jälkeen vuonna 1974 ja kolmossija vuonna 1975. 

Ferrigno on kehonrakentajaksi poikkeuksellisen pitkä, 195 cm, ja hänen painonsa huippukaudellaan 1970-luvulla oli noin 130 kg. Hän sijoittui vuonna 1977 ensimmäisessä Maailman vahvin mies -kilpailussa neljänneksi. 

Ferrigno on jatkanut kehonrakennusuraansa myöhemmin, joskin huonommalla menestyksellä. Hänet nähtiin vielä 1990-luvulla ammattilaisten yleisessä sekä veteraanisarjassa Mr Olympia -kilpailussa.

Ferrigno toimi myös Michael Jacksonin kunto-ohjaajana tämän valmistautuessa 2009–2010 esiintymiskiertueeseen.

## Aiheesta muualla

*  
* 
*Ferrignon viralliset sivut
Nicholas Maw

**Nicholas Maw** (5. marraskuuta 1935 – 19. toukokuuta 2009) oli brittiläinen säveltäjä. Hän syntyi Lincolnshiressa ja opiskeli Royal Academy of Musicissa.

Maw’n tunnetuimpiin teoksiin kuuluvat orkesterisävellykset *Odyssey* (1987) ja *The World in the Evening* (1988) sekä kitarateos *Music of Memory* (1989). Hän omisti viulukonserttonsa (1993) Joshua Bellille, jonka siitä tekemä levytys palkittiin Grammylla.

Maw opetti muun muassa Peabody Institutessa. Hän teki oopperansa *Sophie’s Choice* (2002), joka perustuu William Styronin samannimiseen romaaniin, tilaustyönä.
Josef Suk (nuorempi)

**Josef Suk** (8. elokuuta 1929 – 7. heinäkuuta 2011) oli tšekkiläinen viulisti. Hän oli samannimisen kuuluisan säveltäjä-viulisti Josef Sukin lapsenlapsi.

Suk opiskeli Prahassa muun muassa Jaroslav Kociánin kanssa. Hän loi merkittävän soolouran, mutta tulkitsi myös kamarimusiikkia; hän oli vuonna 1951 Suk Trion perustajajäsen. 

Suk palkittiin useaan otteeseen *[[Grand Prix du Disque]]lla*. 

## Lähteet
Melissa Auf der Maur

**Melissa Gaboriau Auf der Maur** (s. 17. maaliskuuta 1972) on kanadalainen rockmuusikko. Hän laulaa ja soittaa kitaraa sekä bassoa. 

Montrealissa syntyneen Auf der Maurin vanhemmat ovat poliitikko Nick Auf der Maur ja kääntäjä Linda Gaboriau. Hän oppi äidinkielenään englannin ja valmistui alun perin valokuvaajaksi.

Auf der Maur on muun muassa soittanut bassoa The Smashing Pumpkinsin (1999–2000) ja Holen jäsenenä (1994–1999). Hänen lähtönsä Holesta käytännössä hajotti yhtyeen, vaikka virallisesti hajoamisesta ilmoitettiin vasta 2002. Capitol Records julkaisi Auf der Maurin ensimmäisen sooloalbumin *Auf der Maurin* 1. kesäkuuta 2004. Hänen toinen levynsä *Out of Our Minds (Ooom)* julkaistiin maaliskuussa 2010. Tuolloin myös hänen artistinimensä muuttui Auf der Mauriksi. 

Hän on lisäksi tehnyt yhteistyötä Indochinen ja Rufus Wainwrightin kanssa. Auf der Maur on kiertänyt yhdessä HIM-yhtyeen kanssa sen Love Metal -kiertueella.

## Diskografia
;Sooloalbumit
* *Auf der Maur* 2004
* *Out of Our Minds* 2010

## Lähteet

## Aiheesta muualla

*Viralliset kotisivut
Different World (albumi)

**Different World** on brittiläisen hard rock -yhtye Uriah Heepin kahdeksastoista studioalbumi vuodelta 1991. Se oli yhtyeen ensimmäinen albumi, jolta ei julkaistu singleä yhtyeen kotimaassa. Levyn tuotti yhtyeen basisti Trevor Bolder, koska aiemman studioalbumin, *[[Raging Silence]]n*, tuottanut Richard Dodd ei ollut käytettävissä. Levy-yhtiö Legacy Records epäonnistui uuden levyn sekä sitä seuranneen kiertueen promotoinnissa eikä levy yltänyt listoille.
 
## Kappaleet
**A-puoli**
# 
# 
# 
# 
# 
**B-puoli**
#
# 
# 
# 
# 

### Expanded De-Luxe Edition -bonuskappaleet ([[Sanctuary Records|Sanctuary]] [[2006]])

#
# 
# 
# 
# 

## Singlet
Nimikappaleesta ”Different World” julkaistiin myynninedistämiseen single Saksassa.

## Kokoonpano
*Mick Box &ndash; kitarat, laulu
*Lee Kerslake &ndash; rummut, laulu
*Trevor Bolder &ndash; bassokitara, laulu
*Phil Lanzon &ndash; kosketinsoittimet, laulu
*Bernie Shaw &ndash; laulu

### Vierailijat
*Brett Morgan &ndash; rummut
*Danny Wood &ndash; harmonikka
*Benny Marshall &ndash; huuliharppu

## Lähteet
Jon Finch

**Jon Finch** (2. maaliskuuta 1941 – joulukuu 2012) oli englantilainen näyttelijä, joka esiintyi muun muassa elokuvissa *[[Macbeth (vuoden 1971 elokuva)|Macbeth]]* (1971), *[[Frenzy]]* (1972), *[[Kuolema Niilillä (vuoden 1978 elokuva)|Kuolema Niilillä]]* (1978) ja *[[Kingdom of Heaven – Taivas maan päällä]]* (2005). Hän estyi elokuvan *[[Alien – kahdeksas matkustaja]]* (1979) kuvauksista. Finch löydettiin kuolleena asunnostaan 28. joulukuuta 2012.

## Lähteet